stanford-oval/wikipedia huggingface dataset:
סוג'ו
משמעות השם

פירושו המילולי של סוג'ו (燒酒) הוא "משקה שרוף". בשנת 2008, נכללה המילה סוג'ו במילון Merriam-Webster.
מותגים

יצרן הסוג'ו הגדול בעולם כיום הוא Jinro ומכירות המשקה עמדו בשנת 2008 על 76 מיליון בקבוקים.
הערות שוליים

↑  איציק יונה, לחיים! לחיי העם השותה מכולם, באתר "הקוריאנים" – המדריך לעסקים ואנשים בקוריאה, ‏19 ביולי 2012
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |

| --- | --- |
בקרת זהויות :  NLI: 987010400163705171
סאונה (סרט)

| --- | --- |

 בימוי:  Antti-Jussi Annila 
 תסריט:  Iiro Küttner 
 עריכה:  Joona Louhivuori 
 שחקנים ראשיים:  וילה וירטנן Elena Leeve Ivo Kubečka Rain Tolk Kari Ketonen Dick Idman Ismo Kallio קטי אואוטינן Taisto Reimaluoto Tommi Eronen Viktor Klimenko Ari Wirta 
 מוזיקה:  פנו אלטיו
 מדינה:  פינלנד, צ'כיה 
 חברת הפקה:  Bronson Club
 חברה מפיצה:  Sandrew Metronome, נטפליקס 
 שיטת הפצה:  וידאו על פי דרישה 
 הקרנת בכורה:  2008 
 משך הקרנה:  83 דק' 
 שפת הסרט:  פינית, רוסית 
 סוגה:  סרט אימה, סרט היסטורי 
 תקציב:  €930,679
 דף הסרט ב־IMDb
 
סאונה (בפינית: Sauna), הידוע גם בשם זוהמה או רוע עולה הוא סרט אימה פיני משנת 2008 שביים אנטי-יוסי אנילה.
עלילה

בתום מלחמת רוסיה-שוודיה (1590–1595), על האחים קנוט ואריק מוטל לסמן את הגבול בין פינלנד תחת שלטון שוודיה ובין רוסיה הצארית. עם הגעתם לכפר מסתורי באמצע הביצה, מוצאים האחים סאונה שבה הם מקווים להישטף מחטאיהם.
שחקנים ודמויות

וילה וירטנן - אריק
טומי ארונן - קנוט
ויקטור קלימנקו - סמנסקי
קארי קטונן - מוסקו
ראין טולק - רוגוסין
טאיסטו ריימלואוטו - בעל בית
וילהלמינה וירקונן - בת
קטי אואוטינן - זקנה
הפצה > מדיה ביתית

הסרט יצא ב-DVD על ידי Mpi Home Video ב-27 באוקטובר 2009.
הערות שוליים

↑  "Sauna". ses.fi. The Finnish Film Foundation. נבדק ב-11 בספטמבר 2011. {{cite web}}:  (עזרה)
↑  "Sauna (2008)". elonet.fi. National Audiovisual Archive / Finnish Board of Film Classification. נבדק ב-11 בספטמבר 2011. {{cite web}}:  (עזרה)
↑  Migliorini, Matt (25 ביולי 2011). "DVD Releases: 'Evil Rising' ('Sauna')". cine-vue.com. Cine-Vue. נבדק ב-11 בספטמבר 2011. {{cite web}}:  (עזרה)
↑  "Sauna (2008) - Antti-Jussi Annila". Allmovie.com. AllMovie. נבדק ב-5 במרץ 2018. {{cite web}}:  (עזרה)
סאל"ט

סאל"ט או SALT (ראשי תיבות באנגלית של: Strategic Arms Limitation Talks) היו שיחות בין ברית המועצות וארצות הברית לגבי הגבלת נשק שהובילו לחתימת שני הסכמים, הסכם סאל"ט-1 שנחתם ב-1972 והסכם סאל"ט-2 שנחתם ב-1979.
בשנות ה-60 התעצם מרוץ החימוש ואיים לצאת מכלל שליטה. בניסיון להרגיע את המתיחות ולעצור את ההתחמשות הבלתי פוסקת, פתחו הסובייטים והאמריקאים ב-1969 בסבב שיחות שמטרתו הייתה ניסוח הסכם להגבלת נשק.
סאל"ט-1

השיחות שנפתחו ב-1967 הסתיימו ב-26 במאי 1972 כאשר נחתם הסכם סאל"ט-1 בקרמלין במוסקבה בין המזכ"ל של המפלגה הקומוניסטית ליאוניד ברז'נייב ונשיא ארצות הברית ריצ'רד ניקסון. במסגרת הסכם סאל"ט-1 נקבעה תקרה למספר הטילים הבליסטיים שמותר ל-2 הצדדים לפרוס- 1700 משגרים לארה״ב ו- 2400 לבריה״מ. על פי ההסכם ניתן היתר להחליף טילים בליסטיים בין יבשתיים בטילים בליסטיים המשוגרים מצוללות, שנתפסו כפגיעים ולכן מגבירים את היציבות. מכיוון שההסכם לא נגע בטילי שיוט, החלו שני הצדדים לפתח טילי שיוט, המסוגלים לשאת ראשי נפץ גרעיניים. תוקפו של ההסכם הוגבל ל-5 שנים ועד אז היו מעצמות העל אמורות לשאת ולתת על הסכם חדש אך הצדדים כיבדו את ההסכם עד 1979, השנה שבה נחתם הסכם סאל״ט 2.
סאל"ט-2

בהמשך החלו שיחות במטרה לקבוע הסדר חדש - סאל״ט-2. השיחות החלו ב-1972 לאחר חתימת ההסכם הקודם - סאל"ט-1, אך תפסו תאוצה רק ב-1974 לאחר פגישה בין המנהיג הסובייטי ליאוניד ברז'נייב לנשיא האמריקאי ג'רלד פורד בולדיווסטוק שברוסיה. הצדדים הגיעו להסכמות ב-18 ביוני 1979 כאשר ליאוניד ברז'נייב מזכ"ל המפלגה הקומוניסטית, נשיא ברית המועצות ונשיא ארה״ב ג'ימי קרטר נפגשו בווינה, וחתמו על ההסכם, בו נקבעה תקרה שווה של 2400 משגרים אסטרטגיים, והגבלת משנה של 1320 משגרים כשירים לטילים מונחים מתפצלים למטרות נבחרות. בנוסף, במסגרת ההסכם נאסר שימוש במערכת הפצצה במסלול כבידתי חלקי. לראשונה נכללו במניין טילים מתפצלים ומפציצים אסטרטגיים.
למרות שההסכם אושר ונחתם באופן סופי, הוא לא אושרר בסאנט האמריקאי, לאחר שבינואר 1980 ברית המועצות פלשה לאפגניסטן. עם זאת, נראה כי בפועל המגבלות של ההסכם קויימו על ידי המעצמות. ב-1982 המעצמות החלו בשיחות לקראת הסכם מחודש, תחת השם האמנה לצמצום הנשק האסטרטגי (START).
ראו גם

האמנה לצמצום הנשק האסטרטגי (START II, START I)
סטארט החדש
ברז'נייב וקרטר חותמים על הסכם סאל"ט-2 בווינה, יוני 1979
סאמניום

איטליה במאה הרביעית לפני הספירה, סאמניום בירוק כהה
סאמניום או סאמנטיום הוא שמו של חבל ארץ היסטורי וגאוגרפי בדרום איטליה, שנקרא על שם העם שהתיישב בו בתקופות מוקדמות בהיסטוריה, הסאמניטים.
גבולות החבל היו לאטיום (לאציו) בצפון, לוקאניה (בזיליקטה) בדרום, קמפניה במערב ואפוליה במזרח.
החבל מחולק בין המחוזות האיטלקיים קמפניה, פוליה, מוליזה, אברוצו, ובזיליקטה.
החבל השתרע באזור הרי האפנינים לאורך שפלת קמפניה. הערים המרכזיות בחבל היו בוביאמום (Bovaiamom), שנקראה על ידי הרומאים בוביאנום (כיום העיר בויאנו, מחוז מוליזה), ומאלוונטום (כיום בנוונטו (Benevento) שבמחוז קמפניה).
טבעו ההררי של החבל גיבש את אופיים של השבטים האוסקנים שהתיישבו בו, שלימים הפכו לשבטים הסאמניטיים. הסאמניטים שלטו בחבל במשך כ-300 שנה, משנת 600 לפני הספירה ועד 290. משנה זו, ולאחר שהסאמניטים ניגפו בפני הרומאים במלחמות הסאמניטיות, נשלט החבל על ידי הרפובליקה הרומית.
עם פרוץ מלחמת בעלות הברית בשנת 91 לפנה"ס עמדו הסאמינטים, יחד עם המארסים, בראש המרד האיטלקי ברומא. לאחר מספר הצלחות בתחילת המלחמה הם נוצחו, אך היו השבט האחרון שהחזיק מעמד בלחימה עקשנית. בסיומה של המלחמה הם הצליחו לזכות באזרחות רומית.
במהלך מלחמת האזרחים הרומית צידדו הסאמניטים בסיעה הפופולרית, וכך רכשו לעצמם אויב אכזר בדמות לוקיוס קורנליוס סולה, מנהיג הסיעה האופטימאטית במלחמה, שהיה גם המצביא שנלחם נגדם במלחמת בעלות הברית.
כנקמה ערך סולה, לאחר ניצחונו במלחמת האזרחים, בשנת 80 לפנה"ס, מסע כיבוש והשמד באדמת סאמניום, החריב את עריה, חיסל את עמה, והגלה את שרידיו לצפון איטליה. חבל סאמניום הפך להיסטוריה.
| --- | --- |
בקרת זהויות :  NLI: 987007558567305171  GND: 4118313-7  NKC: ge1041667  VIAF: 234732144   WorldCat (עם VIAF): 234732144 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
סאנשיין קוסט

| --- | --- |

 מדינה:  אוסטרליה אוסטרליה
 מדינה:  קווינסלנד קווינסלנד
 שטח:  1,633 קמ"ר
 אוכלוסייה:  ‏
  ‑ בעיר:  333,436 (2018)
  ‑ צפיפות:  204 נפש לקמ"ר (2018)
 קואורדינטות:  26°39′15″S 153°05′36″E﻿ / ﻿26.654166666667°S 153.09333333333°E﻿ / -26.654166666667; 153.09333333333 
 אזור זמן:  UTC+10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןסאנשיין קוסט(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןסאנשיין קוסט(למפת קווינסלנד רגילה) בריזבן גולד קוסט טאונסוויל קיירנס מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםסאנשיין קוסט(למפת קווינסלנד מוגדלת) בריזבן גולד קוסט טאונסוויל קיירנס מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםסאנשיין קוסט  he tabBackground:;tabBorder:#aaa;defaultTab:0;
 
סאנשיין קוסט (באנגלית: Sunshine Coast) היא העיר השלישית בגודלה במדינת קווינסלנד שבאוסטרליה. העיר ממוקמת כ־100 קילומטרים (62 מיל) צפונית למרכז בריזבן בדרום־מזרח קווינסלנד, על קו החוף של ים האלמוגים. שטחה של העיר משתרע על כ־60 קילומטרים (37 מיל). האוכלוסייה של סאנשיין קוסט נכון ליוני 2018 הייתה 333,436 נפשות – מה שהופך אותה לעיר התשיעית בגודלה באוסטרליה.
היסטוריה

האזור יושב לראשונה על ידי אנשי פפואה שנודדו מצפון אוסטרליה. האירופאים התיישבו באזור במאה ה-19.
בשנת 1770, ג'יימס קוק היה האירופאי הראשון שהגיע לאזור, על סיפון אה"מ אנדוור.
בשנות ה-20 של המאה ה-19 החלה ההתיישבות הראשונית באזור על ידי ג'ון פיניגן, תומאס פמפט וריצ'רד פרסונס, שהיו שלושה אסירים לשעבר שהלכו לאיבוד. השלושה התגוררו עם הילידים במשך שמונה חודשים. בעשרים השנים שלאחר מכן האזור הפך לביתם של אסירים נמלטים רבים ממושבות עונשין שמדרום לסאנשיין קוסט. ככל שעברו השנים, החלו להיבנות באזור נמלים ומזחים ששימשו את תעשיית העץ המקומית. הסחר בעץ היה זרז משמעותי שקידם את התיישבות המקומית. בשנות ה-90 של המאה ה-19 החקלאות המגוונת שכללה בעיקר פירות ומוצרי חלב, החליפה את כלכלת הבקר והעץ. קני סוכר ואננס הפכו לתוצרת חשובה במיוחד במחוז.
בשנים שלאחר מלחמת העולם השנייה, סאנשיין קוסט הפכה ליעד תיירותי פופולרי. התיירות המקומית המשיכה לצמוח במהלך תנופת הפיתוח של שנות ה-60 וה-70. באותה התקופה נבנו באזור פארקי תיירות ופארקי שעשועים שונים.
לאחר שנות ה-80, סאנשיין קוסט חוותה גידול מהיר באוכלוסייה. נכון לשנת 2016 הצמיחה בעיר היא אחת מהמהירות באוסטרליה. במקביל לתהליך הצמיחה, מרבית החוות הקטנות (במיוחד חוות טרופיות) נעלמו, וכך גם רוב פארקי השעשועים הנלווים אליהן. במקומם החלו לצמוח עסקים העוסקים בקמעונאות, בקייטרינג ובתיירות.
כלכלה

כלכלת סאנשיין קוסט חוותה גידול משמעותי יותר מהגידול בשאר הכלכלות המקומיות באוסטרליה ב-15 השנים האחרונות. המגזרים הכלכליים המרכזיים הם שירותי הבריאות, החינוך, הפיננסים והשירותים המקצועיים. בנוסף, סאנשיין קוסט היא מרכז תיירות, המושך אליו יותר מ-3.2 מיליון מבקרים בשנה.
בשנים 2017–2018 הערך הגולמי של הייצור החקלאי באזור סאנשיין קוסט עמד על כ-217 מיליון דולר, שהיו 2 אחוזים מסך הערך הגולמי של הייצור החקלאי בקווינסלנד (13 מיליארד דולר).
האדמות החקלאיות באזור סאנשיין קוסט תופסות שטח של כ-1,100 קילומטרים רבועים (36% משטח האזור). שמורות הטבע תופסות שטח של כ-880 קמ"ר (29% מהשטח הכללי).
דמוגרפיה

במפקד האוכלוסין האחרון שנערך בשנת 2016, אוכלוסיית סאנשיין קוסט מנתה כ-346,522 נפשות. הגיל החציוני היה 44, שש שנים יותר מהחציון הארצי. היחס בין גברים לנשים היה 48.3 ל-51.7. מרבית התושבים נולדו באוסטרליה (73.7%), כאשר 1.9% מהתושבים הם ילידים אוסטרלים. ארצות הלידה הנפוצות ביותר של תושבים לא מקומיים היו אנגליה (6.2%), ניו זילנד (4.5%), דרום אפריקה (1.0%), גרמניה (0.7%) וסקוטלנד (0.6%).
השפות הנפוצות ביותר מלבד אנגלית היו גרמנית (0.6%), צרפתית, איטלקית, אפריקאנס והולנדית (0.3% כל אחת).
חלק גדול מתושבי סאנשיין קוסט דיווחו על חוסר שייכות לדת כזו אחרת (34.0%). מבין התושבים הדתיים, החלוקה הייתה כך של 18.2% קתולים ו-16.8% אנגליקנים.
הערות שוליים

↑  "3218.0 – Regional Population Growth, Australia, 2017-18: Population Estimates by Significant Urban Area, 2008 to 2018". Australian Bureau of Statistics. Australian Bureau of Statistics. 27 במרץ 2019. אורכב מ-המקור ב-27 במרץ 2019. נבדק ב-25 באוקטובר 2019. {{cite web}}:  (עזרה) Estimated resident population, 30 June 2018.
↑  Mathew, J. (1910). Two representative tribes of Queensland. London: T. Fisher Unwin
↑  "Glass House Mountains National Park". Queensland Government. אורכב מ-המקור ב-5 באפריל 2011. נבדק ב-12 ביוני 2011. {{cite web}}:  (עזרה)
↑  GHD (במרץ 2005). "Department of Natural Resources and Mines and Maroochy Shire Council" (PDF). p. 17. אורכב מ-המקור (PDF) ב-25 ביולי 2011. נבדק ב-12 ביוני 2011. {{cite web}}:  (עזרה)
↑  "3218.0 - Regional Population Growth, Australia, 2016: Queensland". Australian Bureau of Statistics. אורכב מ-המקור ב-15 באוגוסט 2017. נבדק ב-1 ביוני 2017. {{cite web}}:  (עזרה)
↑  "Sunshine Coast Australia|Growing Economy". Sunshine Coast Council (באנגלית). 27 באוגוסט 2019. אורכב מ-המקור ב-28 בדצמבר 2019. נבדק ב-2019-09-20. {{cite web}}:  (עזרה)
↑  mmackander. "Coast leads the way when it comes to visitors". אורכב מ-המקור ב-18 באוגוסט 2017. נבדק ב-1 ביוני 2017. {{cite web}}:  (עזרה)
↑  "ABARES About my region – Sunshine Coast Queensland". www.agriculture.gov.au (בAustralian English). אורכב מ-המקור ב-20 בספטמבר 2019. נבדק ב-2019-09-20. {{cite web}}:  (עזרה)
↑  "2016 Census QuickStats: Sunshine Coast". quickstats.censusdata.abs.gov.au (באנגלית). אורכב מ-המקור ב-28 ביולי 2019. נבדק ב-2019-09-20. {{cite web}}:  (עזרה)
| --- | --- |
בקרת זהויות :  GND: 6099787-4  MusicBrainz: 0aa651ae-03c2-4e8d-a733-dafafb780818  VIAF: 168838682   WorldCat (עם VIAF): 168838682 
מטע אננס בשנות השלושים
סחוס-גרמיים

| סחוס-גרמיים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
תת־מחלקה:: סחוס-גרמיים
שם מדעי
 Chondrostei ‏מילר, 1844

סחוס-גרמיים (שם מדעי: Chondrostei) היא תת-מחלקה של דגים ממחלקת מקריני סנפיר. בתת-מחלקה זו שרדו רק 2 סדרות ובהם 3 משפחות.
דגים אלה הם דגי גרם אך עצמותיהם בנויות מסחוס דק והם מזכירים מעט את דגי הסחוס כמו בצורת הסנפירים והזנב ובפתחי הנשימה שלהם, אך קשורים יותר לבני קבוצת כליל גרמיים שבה נמצאים רוב הדגים המודרניים.
דגים אלה החלו להתפתח בתקופת הסילור אך רוב הסדרות שלהם נכחדו וכיום שרדו רק 2 סדרות: חדקנאים ורב-סנפירים.
סדרות

רב-סנפירים (Polypteriformes)
משפחה רבי סנפירים (Polypteridae)
חדקנאים (Acipenseriformes)
משפחה חדקניים (Acipenseridae)
משפחה חדקני שיניים (Polyodontidae)
משפחה Chondrosteidae - נכחדה
משפחה Errolichthyidae - נכחדה
Cheirolepidiformes - נכחדה
Guildayichthyiformes - נכחדה
Luganoiiformes - נכחדה
Palaeonisciformes - נכחדה. בה היה הפלאוניסקום
Perleidiformes - נכחדה
Phanerorhynchiformes - נכחדה
Pholidopleuriformes - נכחדה
Ptycholepiformes - נכחדה
Saurichthyiformes - נכחדה
Tarrasiiformes - נכחדה
סטיוארט קאופמן

| --- | --- |

 לידה:  28 בספטמבר 1939 (בן 84) ארצות הברית 
 ענף מדעי:  ביולוגיה
 מקום לימודים:  דארטמות' קולג'  אוניברסיטת קליפורניה בסן פרנסיסקו 
 מוסדות:  מכון סנטה פה  אוניברסיטת שיקגו  אוניברסיטת קלגרי  אוניברסיטת פנסילבניה 
 פרסים והוקרה:  עמיתי מקארתור 
 הערות:  יהודי
 stuartkauffman.com
 תרומות עיקריות
 פיתוח תאוריה לפיה האבולוציה לא יכולה להיות מוסברת אך ורק על ידי הברירה הטבעית
 
סטיוארט אלן א. קאופמן (באנגלית: Stuart Alan A. Kauffman; נולד ב-28 בספטמבר 1939) הוא מדען יהודי אמריקאי, ביולוג ומומחה למערכת מורכבת.
קורות חיים

בשנת 1960 סיים לימודים באוניברסיטת דארטמות', ב-1963 קיבל תואר ראשון בהצטיינות מאוניברסיטת אוקספורד, וב-1968 סיים תואר ברפואה באוניברסיטת קליפורניה בסן פרנסיסקו. בין השנים 1975 ל-1995 הועסק באוניברסיטת פנסילבניה שם כיהן בין השאר כפרופסור לביוכימיה וביופיזיקה.
בשנת 1987 קיבל מענק מטעם הקרן לעידוד מצוינות, עמיתי מקארתור.
ביו השנים 1986 ל-1997 היה קאופמן עמית מחקר במכון סנטה פה לחקר מערכות מורכבות. מחקריו שם עסקו בניסיון ליצור מודלים בתחומים שונים של הביולוגיה, בהם ביולוגיה התפתחותית, ביולוגיה אבולוציונית, הלימות פני השטח, רשתות גנטיות, וחקר מוצא החיים.
כיום משמש קאופמן כפרופסור לביולוגיה, פיזיקה ואסטרונומיה ולפילוסופיה באוניברסיטת קלגרי אשר בקנדה.
עבודתו

קאופמן מוכר בזכות תאוריה מדעית שפיתח, בה הוא טוען כי האבולוציה לא יכולה להיות מוסברת אך ורק על ידי הברירה הטבעית, אלא בנוסף אליה, קיים גורם של סדר ספונטני, שנוצר הודות לתכונות של חומרים במצבים פיזיקליים מסוימים. גישה זאת מחפשת למצוא דמיון בין ארגון עצמי של מערכות פיזיקליות וכימיות שונות (כמו גבישים) לבין מערכות ביולוגיות שונות.
ספריו

Origins of Order: Self-Organization and Selection in Evolution, יצא בשנת 1993, בהוצאת אוניברסיטת אוקספורד
At Home in the Universe, יצא בשנת 1995, בהוצאת אוניברסיטת אוקספורד
Origins, יצא בשנת 2000, בהוצאת אוניברסיטת אוקספורד
Reinventing the Sacred: A New View of Science, Reason, and Religion, יצא בשנת 2008, בהוצאת Basic Books
סיאט קופרה GT

| --- | --- |

סיאט קופרה GT
 מאפיינים כלליים
 יצרן:  סיאט
 שנות ייצור:  2003 (מכונת קונספט)
 הרכבה:  ספרד ספרד
 חברת אם:  פולקסווגן
 אורך:  4,562 מ"מ
 רוחב:  2,100 מ"מ
 גובה:  1,190 מ"מ
 משקל:  1,100 ק"ג
 בסיס גלגלים:  2,650 מ"מ
 מפרט טכני
 מנוע:  6V צילינדרים, מגדש טורבו כפול, 2,995 סמ"ק, המפיק מעל 500 כ"ס ב-5,250 סל"ד  (מנוע אאודי) (מנוע מרכזי)
 הילוכים:  תמסורת ידנית רציפה בת 6 הילוכים
 מהירות מרבית:  295 קמ"ש
סיאט קופרה GT, מבט מלפנים
סיאט קופרה GT (בספרדית: SEAT Cupra GT) היא מכונית מרוץ מבית סיאט. היא החלה את דרכה בשנת 2003 כמכונית קונספט.
הקופרה GT הוצגה לראשונה בתערוכת המכוניות בברצלונה ב-24 באפריל 2003. היא הייתה מכונית דו מושבית בעלת 2 דלתות וגוף בנוי מיציקת סיבי פחם. היה לה מנוע מרכזי מבית אאודי שהאיץ את הרכב מ-0 ל-100 קמ"ש תוך 4.1 שניות.
הערות שוליים

↑  סיאט קופרה GTencyclopedia/concept_cars/seat_cupra_GT
↑  סיאט קופרה GTultimatecarpage.com/car/1660/Seat-Cupra-GT
↑  סיאט קופרה GTmotor1.com/news
↑  סיאט קופרה GT diseno-art.com/encyclopedia/concept_cars/seat_cupra_GT
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
סחור-סחור

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 מקום התרחשות:  כוכב חמה 
 תקופת התרחשות:  2015 
 הוצאה
 תאריך הוצאה:  מרץ 1942 
 תאריך הופעה ראשונה:  מגזין Astounding Science Fiction, גיליון מרץ 1942
 סדרה
 סיפור קודם:  ניצחון שלא בכוונה 
 סיפור עוקב:  הגיון 
 
סחור-סחור (מאנגלית: Runaround) הוא סיפור קצר מאת אייזק אסימוב, המשתייך לסוגת המדע הבדיוני. הסיפור נכתב באוקטובר של שנת 1941 ופורסם במגזין מדע בדיוני חודשיים לאחר מכן. בשנת 1950 הסיפור הופיע בספרו של אסימוב, "אני, רובוט".
הסיפור מפורסם בהיותו הסיפור הראשון מסיפוריו של אסימוב שבו שלושת חוקי הרובוטיקה תופסים מקום מרכזי בעלילה, מוטיב שיחזור מאוחר יותר ברבים מסיפוריו.
תקציר העלילה

הסיפור מתרחש בשנת 2015. גרגורי פאואל וחברו מייקל (מייק) דונובן נשלחים לכוכב חמה יחד עם רובוט בשם SPD-13 (המכונה גם "ספידי") במטרה להחזיר לפעולה תחנת כרייה שננטשה 10 שנים לפני כן.
לאחר שהם מגיעים, פאואל ודונובן מגלים שהתאים הפוטואלקטריים תומכי החיים שבתחנה ריקים מסלניום ויפסיקו לפעול בקרוב. בריכת הסלניום הקרובה ביותר נמצאת במרחק שבעה מיל מהתחנה, ומאחר ורק הוא מסוגל לשרוד באקלים הקיצוני ספידי נשלח אל הבריכה כדי להביא סלניום. לאחר שהוא לא חוזר כעבור חמש שעות, פאואל ודונובן מתחילים לדאוג. הם משתמשים ברובוט פרימיטיבי יותר שנמצא בתחנה כדי למצוא את ספידי.
כאשר הם מגיעים לבריכת הסלניום, פאואל ודונובן מגלים שספידי מסתובב במעגל סביב הבריכה. לאחר שהם מבקשים ממנו לחזור, ספידי מתחיל לדבר באופן מוזר ולהגיד מילים אקראיות. פאואל מבין שספידי רואה בבריכת הסלניום איום בלתי צפוי. בנסיבות רגילות, רובוטים שמים את טובת בעליהם לפני טובתם, אך מאחר שספידי הוא רובוט יקר במיוחד הוא תוכנת באופן ההפוך. לכן, ספידי "כלוא" בין שני החוקים, מאחר שבשני המצבים הוא מפר את אחד החוקים.
מאחר שהחוק היחיד שחזק יותר משני החוקים האחרים הוא החוק הראשון ("לא יפגע רובוט לרעה בבן אדם, ולא יניח, במחדל, שאדם ייפגע"), פאואל מחליט לסכן את חייו ולצאת אל האקלים המסוכן. ספידי נאלץ לבטל את הפקודות הקודמות ולהציל את פאואל, והבעיה נפתרת.
ראו גם

סדרת הרובוטים
סומבררו

סומבררו
סומבררו (בספרדית: Sombrero) הוא כובע מקסיקני בעל כיפה גבוהה ושוליים רחבים מאוד, שבשימושו המקורי נועד להגן על האיכר החובש אותו מפני השמש. הסומבררו הפך לסמל מקסיקני לאומי ותרבותי, והוא משמש לעיתים קרובות בחגיגות המקסיקניות המסורתיות, בעיקר על ידי הקהילות מחוץ למקסיקו.
אטימולוגיה

סומבררו היא המילה הספרדית למילה העברית "כובע" (מכל סוג שהוא), ומקורה כנראה במילה Sombra שמשמעותה העברית "צל". עם זאת, בשימוש בשפות אחרות שאינן ספרדית, במילה סומבררו מתכוונים לכובע המקסיקני הספציפי. דוברי ספרדית מחוץ למקסיקו מתייחסים לכובע הספציפי הזה כאל Sombrero mexicano (כובע מקסיקני), להבדיל מסתם כובע רגיל.
סוגים

האיכרים חובשים סומבררו עשוי קש, בעוד העשירים חבשו לרוב סומבררו עשוי לבד. כיום כובעי הסומבררו נפוצים במגוון צבעים ומעוטרים ברקמות ובפיטים, מחירם עממי ומרביתם משווקים כקישוט לתלייה על הקיר וכמזכרות לתיירים.
סומבררו מקסיקני בווריאציות שונות
סחודניצה

סחודניצה (באוקראינית: Схі́дниця - סחידניציה; בפולנית: Schodnica; ביידיש: סכעדניצע) היא עיירה במחוז לבוב שבמערב אוקראינה, בשיפולי הרי הקרפטים, בה התקיימה עד השואה קהילה יהודית.
תולדות היישוב

סחודניצה נזכרת מהמאה ה-15, ולקראת סוף המאה ה-19 הוענקו לה זכויות עירוניות, לאחר שנתגלו בסביבתה מאגרי נפט. מתקופה זו ובמהלך המאה ה-20 התבססה כלכלת היישוב על הפקת ועיבוד הנפט.
בחלוקת פולין בסוף המאה ה-18 נכללה העיירה בתחום גליציה האוסטרית. בשנת 1921, בהתאם להסכם ריגה, נכללה העיירה בתחום הרפובליקה הפולנית השנייה.
יהודי סחודניצה

יהודים ישבו בעיירה מהמחצית השנייה של המאה ה-19, והיו כפופים לקהילת דרוהוביץ. בתקופה זו תרמו היהודים חלק מרכזי בפיתוחו התעשייתי של היישוב. בשנים 1897 ו-1898 ערכו פולנים מקומיים פרעות ביהודי העיירה. בתחילת מלחמת העולם הראשונה עברו דרך העיירה אלפי יהודים מהסביבה, שנמלטו מאימת הצבא הרוסי לכיוון הונגריה, והקהילה המקומית התגייסה לעזרתם.
בין מלחמות העולם נמנו בעיירה 689 יהודים, למעלה מרבע מתושביה, והתקיימה בה פעילות ציונית, שכללה תנועות נוער וקיבוץ הכשרה. בשנת 1936 הכו פולנים מקומיים יהודים מהעיירה בזמן הימים הנוראים.
עם פרוץ מלחמת העולם השנייה, נערכו האוקראינים המקומיים לבצע פוגרום ביהודי העיירה, אך הדבר נמנע בשל כניסת הסובייטים לאזור בסוף ספטמבר 1939. בתקופה הסובייטית הולאמו מפעלי התעשייה בעיירה.
לאחר פרוץ מבצע ברברוסה וכיבוש האזור בידי הגרמנים, ב-1 ביולי 1941, ערכו האוקראינים והפולנים המקומיים, בסיוע הגרמנים, פוגרום ביהודי העיירה, בו נרצחו באכזריות כ-200 איש. בסתיו 1941 עוד נמצאו בעיירה 280 יהודים, חלקם פליטים מדרוהוביץ ומבוריסלב, אך רבים מהם מתו ברעב, ממחלות ומרציחות. באוגוסט 1942 שולחו כ-60 יהודים מהעיירה לבוריסלב, וממנה הועברו למחנה ההשמדה בלז'ץ. ב-22 באוקטובר 1942 גורשו אחרוני יהודי העיירה למחנות עבודה בסביבתה, וסחודניצה הוכרזה רשמית כ"נקייה מיהודים".
בית כנסת בעיירה
סאמר ברת'ולומיו

| --- | --- |

 לידה:  20 בנובמבר 1951 (בת 72) מרסד, ארצות הברית 
 שם לידה:  Robin Summer Bartholomew 
 מדינה:  ארצות הברית 
 פרופיל ב-IMDb
 
רובין סאמר ברת'ולומיו (באנגלית: Robin Summer Bartholomew; נולדה ב-20 בנובמבר 1951) היא דוגמנית ומנחת טלוויזיה אמריקאית, זוכת מיס ארצות הברית לשנת 1975.
ביוגרפיה

ברת'ולומיו נולדה בעיר מרסד שבקליפורניה.
היא החלה להשתתף בתחרויות יופי ב-1973 כשנבחרה למיס הייניקן, ב-1975 זכתה במיס קליפורניה, וכנציגת קליפורניה זכתה במקום הראשון בתחרות מיס ארצות הברית הארצית מול חמישים מתמודדות נוספות מרחבי המדינה.
בתחרות מיס תבל שנערכה באל סלוודור נבחרה לסגנית שנייה ולמיס פוטוגניק. בשנים שלאחר מכן היא שימשה מספר פעמים כשופטת בתחרות מיס ארצות הברית.
היא הנחתה מספר פרקים של התוכנית האמריקאית של גלגל המזל.
ב-1982 שיחקה בסרט "אהבה היא לנצח" לצד פריסילה פרסלי.
מ-1984 ועד 1989 שימשה כמנחה שותפה לשעשועון הטלוויזיה "מכירת המאה" ("Sale of the Century") ששודר ב-NBC, בנוסף היא הגישה מספר פעמים פרס בטקס פרס בחירת הקהל.
ב-1991 השתתפה בפרק של "טוטו משפחתי", הגרסה האמריקאית, בפרק בו התמודדו במשחק מלכות יופי שונות.
סיאטל מארינרס

סיאטל מארינרס (באנגלית: Seattle Mariners) היא קבוצת בייסבול אמריקאית מליגת ה-MLB, שבסיסה בעיר סיאטל, שבוושינגטון. הקבוצה משחקת בבית המערבי של האמריקן ליג.
היסטוריה

הקבוצה נוסדה ב-1977 לאחר סיום מאבק משפטי ממושך בו תבעו מדינת וושינגטון, מחוז קינג ועירית סיאטל את האמריקן ליג על הפרת הסכם, לאחר שזו אפשרה לקבוצה קודמת ששיחקה בסיאטל לעזוב ב-1970 את העיר ולעבור למילווקי.
הקבוצה היא היחידה שלא הצליחה מעולם להעפיל לוורלד סיריס. למעשה, עד 1991 לא הצליחה הקבוצה להשיג מאזן ניצחונות חיובי, ורק ב-1995 זכתה בראשות הבית לראשונה בתולדותיה והעפילה לפלייאוף. בעונה זו הפסידה בגמר האמריקן ליג לקליבלנד אינדיאנס.
בעונת 2001 עזב את הקבוצה כוכבה אלכס רודריגז והצטרף לקבוצה שחקן השדה המרכזי איצ'ירו סוזוקי מיפן, הקבוצה השיגה בעונה זו 116 ניצחונות, והישוותה בכך את שיא הליגה של השיקגו קאבס מ-1906. בתום העונה זכה סוזוקי בתואר ה-MVP של האמריקן ליג, וכן בתואר רוקי השנה (שחקן השנה הראשונה המצטיין), וכפפת הזהב (שחקן ההגנה המצטיין).
בשנת 2012 פליקס הרננדס ביצע משחק מושלם, לראשונה בתולדות המועדון.
היסטוריה > שחקנים שמספר חולצתם הוצא לגמלאות

| מספר | שחקן | תפקיד | שנים בקבוצה | שנת הפרשה |
| --- | --- | --- | --- | --- |
| 11 | אדגר מרטינז | חובט נבחר / בסיס שלישי / מאמן | 1987–2004 | 2017 |
| 24 | קן גריפי ג'וניור | שדה חוץ | 1989–1999, 2009–2010 | 2016 |
| 42 | ג'קי רובינסון | בסיס שני |  | 1997 |
↑  ה-MLB החליטה להוציא את מספרו של רובינסון משימוש, בשל כבוד והישגיו של השחקן. כלומר, אף קבוצה בליגה לא יכולה לתת לשחקן מסוים את המספר.